|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **ΓΙΑ ΤΟ ΑΚΑΔΗΜΑΪΚΟ ΕΤΟΣ 2022-2023** | | | | | |
| **ΤΜΗΜΑ ΦΥΣΙΚΗΣ** | | | | | |
| **Επιστημονικά Υπεύθυνος:** | | | ***Μιχάλης Φακής*** | | |
| **Email:** | *fakis@upatras.gr* | | | |  |
|  | |  | | | **15 Μαρτίου 2023** |

**ΤΡΙΤΗ ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΘΕΣΕΙΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2022-2023**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση τριτοβάθμιας εκπαίδευσης Πανεπιστημίου Πατρών για το ακαδημαϊκό έτος 2022-2023»*** με κωδικό MIS 5181130 στο Επιχειρησιακό Πρόγραμμα *«Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020*» το οποίο συγχρηματοδοτείται από το Ευρωπαϊκό Κοινωνικό Ταμείο (Ε.Κ.Τ.) και από εθνικούς πόρους. Στο πλαίσιο αυτού **28 τεταρτοετείς φοιτήτριες/ές και επί πτυχίω** θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με τη Φυσική και τις εφαρμογές της σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε **τρεις (3) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01/05/2023 |
| **Ημερομηνία λήξης περιόδου Πρακτικής Άσκησης:** | 30/9/2023 |

Προβλέπεται αμοιβή (280,00 € το μήνα συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α' και β' βαθμό συγγένειας*.***

Η προθεσμία υποβολής αιτήσεων συμμετοχής είναι από: **15/3/2023 έως 27/3/2023 και ώρα 11.00πμ (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος ΦΥΣΙΚΗΣ αποτελείται από τους κάτωθι:

Φακής Μιχαήλ: Τηλ. 2610996794, email: [fakis@upatras.gr](mailto:fakis@upatras.gr) (Επιστημονικά Υπεύθυνος, Πρόεδρος)

Λουκόπουλος Βασίλειος: Τηλ. 2610997447, email: [vxloukop@physics.upatras.gr](mailto:vxloukop@physics.upatras.gr) (Γραμματέας)

Καραχάλιου Παναγιώτα: Τηλ. 2610997453, email: [pkara@upatras.gr](mailto:pkara@upatras.gr) (Μέλος)

Χριστοπούλου Ελευθερία: Τηλ. 2610996907, email: [pechris@physics.upatras.gr](mailto:pechris@physics.upatras.gr) (Μέλος)

Λευθεριώτης Γεώργιος: Τηλ. 2610996792, email: [glefther@physics.upatras.gr](mailto:glefther@physics.upatras.gr) (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **15/3/2023** | Δημοσιοποίηση πρόσκλησης |
| **27/3/2023** | Λήξη προθεσμίας υποβολής αίτησης συμμετοχής |
| **29/3/2023** | Δημοσιοποίηση των επιλεχθέντων υποψηφίων φοιτητριών/ών |
| **01/05/2023** | Έναρξη Περιόδου Προγράμματος Πρακτικής Άσκησης |
| **30/09/2023** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος ΦΥΣΙΚΗΣ εντός της προθεσμίας υποβολής (secrphysics@upatras.gr) :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ ΠΡΑΚΤΙΚΗΣ ΑΣΚΗΣΗ 2022-2023» στο eclass του μαθήματος.
2. **Πιστοποιητικό Αναλυτικής Βαθμολογίας (μπορείτε να τυπώσετε ένα print screen από το progress).**
3. **Όποιο άλλο έγγραφο θεωρούν ότι ενισχύει την αίτησή τους (πτυχία γνώσης ξένων γλωσσών, πιστοποιητικά γνώσης Η/Υ κτλ).**

**ΚΡΙΤΗΡΙΑ ΕΠΙΛΟΓΗΣ**

Η επιλογή των υποψηφίων γίνεται με βάση μοριοδότησης ακολουθώντας της εξής διαδικασία:

α) Η βασική μοριοδότηση, σε ποσοστό 90%, γίνεται πολλαπλασιάζοντας τον αριθμό των διδακτικών μονάδων στα μαθήματα που έχει εξεταστεί επιτυχώς ο φοιτητής (Α.Δ.Μ) επί το μέσο όρο της βαθμολογίας του στα μαθήματα αυτά (Μ.Ο) όπως φαίνονται στο πιστοποιητικό βαθμολογίας που έχουν καταθέσει.

β) Επιπλέον προστίθενται τα παρακάτω σε ποσοστό 10 %:

β1) 100 μόρια αν ο/η φοιτητής/τρια εκπονεί διπλωματική εργασία,

β2) 100 μόρια για την προσκόμιση συστατικής επιστολής από κάποιο μέλος ΔΕΠ και

β3) 50 μόρια για κάθε ξένη γλώσσα που αποδεδειγμένα γνωρίζει ο/η φοιτητής/τρια

Επομένως χρησιμοποιείται ο παρακάτω αλγόριθμος:

ΤΕΛΙΚΟΣ ΑΡΙΘΜΟΣ ΜΟΡΙΩΝ = 0.90\*(Α.Δ.Μ.\*Μ.Ο.) + 0.10\*(β1+β2+β3)

**ΕΝΣΤΑΣΕΙΣ**

Οι ενστάσεις υποβάλλονται μέσα σε διάστημα 5 εργάσιμων ημερών από την επομένη της ημερομηνίας ανάρτησης των προσωρινών αποτελεσμάτων *(στον* [*ιστότοπο του Γραφείου Πρακτικής Άσκησης του Παν. Πατρών*](https://praktiki.upatras.gr/news-blog/prokirikseis-panepistimiou-patrwn/) *και στην ιστοσελίδα του Τμήματος ΦΥΣΙΚΗΣ)*, ηλεκτρονικά στη Γραμματεία του Τμήματος (secrphysics@upatras.gr), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**15/3/2023  
Επιστημονικά Υπεύθυνος/η της Πρακτικής Άσκησης**του Τμήματος ΦΥΣΙΚΗΣ

Μιχάλης Φακής

**Η παρούσα προκήρυξη θα αναρτηθεί:**

* στην ιστοσελίδα του Προγράμματος: <http://praktiki.upatras.gr/>
* στην ιστοσελίδα του Τμήματος: [www.physics.upatras.gr](http://www.physics.upatras.gr)
* στο eclass του μαθήματος
* και θα τοιχοκολληθεί στη Γραμματεία του Τμήματος